title: Étienne Brûlé
text: Brûlé ta blira vanmiae Huron sane gire lapiyir. Va abiccoba icde tena ke inafa blira grupet voxen ine nope ruyat nuve flayduyur. Ba inafa dimlpira ko Warzafa Franca bak 1633, Champlain zo givayar da ine gan Huron saneik zo aytasir. Aalapabusik al zo nakeyer aze zo anteyayar aze zo basbewayar dum volnik ! Lazava ke bata baliafa estera is evlacka ke klibura meviele zo triosuyud. Kas va kona gunaca tove Huron selt al raplekuyur ? Oke nope loon gaderopafa lazava zo xonukesiyir ? Metan rokalir voxen tanoya coba tickir : Champlain va forenda mu ine meinde di exaksayar.